ՎԵՐԱՊԱՏՐԱՍՏՈՂ ԿԱԶՄԱԿԵՐՊՈւԹՅՈւՆ

«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄ

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ «Սասնա ծռեր» դյուցազներգության ուսուցումը ավանդական և ժամանակակից մեթոդների համադրմամբ:

Կատարող՝ Օֆելյա Մելիքյան

\_ \_\_\_\_\_Կարմրավանի հիմնական դպրոց\_\_\_\_\_\_\_\_\_\_\_\_

դպրոց

\_\_\_\_\_\_\_\_\_\_\_\_Ղեկավար՝ \_ բ.գ.թ., դոցենտ Մ. Խաչատրյան

\_\_\_ բ.գ.թ., դոցենտ Ա. Հայրապետյան \_\_\_\_\_\_\_\_\_\_\_

անուն, ազգանուն

ԳՅՈւՄՐԻ - 2022

**ԲՈՎԱՆԴԱԿՈՒԹՅՈՒՆ**

 **ՆԵՐԱԾՈՒԹՅՈՒՆ**……………………………………………………………………….3

**ԳԼՈՒԽ 1.** «Սասնա ծռեր» էպոսի ուսուցումը 9-րդ դասարանում …………………4

**ԳԼՈՒԽ 2.** «Սասնա ծռեր» դյուցազներգության ուսուցման առանձնահատկությունը ավագ դպրոցում……………………………………… 10

ԵԶՐԱԿԱՑՈՒԹՅՈՒՆ ………………………………………………………………………15

ՕԳՏԱԳՈԾՎԱԾ ԳՐԱԿԱՆՈՒԹՅԱՆ ՑԱՆԿ ……………………………………………..16

**ՆԵՐԱԾՈւԹՅՈւՆ**

Յուրաքանչյուր ժողովրդի մշակույթի պատմության մեջ կան ուղենշային և ազգային դիմագիծն ամբողջությամբ արտացոլող երկեր, որոնցից ամենաառաջնայինն ու կարևորը տվյալ ժողովրդի համար իր էպոսն է: Այն արժեհամակարգ, աշխարահացք, լեզվամտածողություն ձևավորող եզակի իրողություններից է, որը դպրոցում չափազանց կարևոր է շահեկան տեսակյունից ներկայացնելը:

Չափազանց կարևոր է, որ դպրոցում այնպիսի մեթոդներով մատուցվի նյութը, որ աշակերտը նախ գիտակցի, որ էպոսն իր ժողովրդի անկապտելի հարստություններից է, որն ինքը պարտավոր է իմանալու և սովորերլու այն, ապա՝ արժևորի դրա մշակության արժեքը: Այդ նպատակով պետք է որոնել, ընտրել և առանձնացնել այնպիսի մեթոդներ և մեթոդական հնարներ, որոնց գործադրմամբ էպոսի ուսուցումն առավել հետքրքրական և գրավիչ լինի աշակերտների համար:

Այս առումով մեր աշխատանքի թեման համարում ենք արդիական և կարևոր:

Մեր հետազոտության նպատակն ենք համարում գտնել և առանձնացնել ժամանակակից և ավանդական ուսուցման այնպիսի մեթոդներ, որոնց կիրառմամբ առավել արդյունավետ կլինի «Սասնա ծռեր» էպոսի ուսուցումը:

**ԳԼՈՒԽ 1.** «Սասնա ծռեր» էպոսի ուսուցումը 9-րդ դասարանում

9-րդ դասարանում աշակերտներն առաջին անգամ պետք է իմանան, թե ինչ է էպոսը որպես գրական ժանր: Նախքան էպոսի գաղափարական բովանդակությունը հանգամանորեն բացահայտելը՝ պատկերացում ենք տալիս այս ժանրի մասին, ընդհանուր գծերով ծանոթացնում այլ ազգերի էպոսներին: Կարելի է ներկայացնել, որ ***Էպոսը*** գործածվում է երկու իմաստով.

1. Լայն առումով գրական երեք սեռերից մեկը (էպիկական, քնարական, դրամատիկական),

2. նեղ ժանրային առումով ժողովրդական հերոսական կամ ավանդական վեպ, վիպական բանահյուսության ծավալուն և բարդ տեսակ, որը բաղադրվում է վիպական ու պատմահերոսական երկերից, ավանդություններից, զրույցներից[[1]](#footnote-1)։

Հարկ ենք համարում ուղղակի վերագրերը նշելով՝ աշակերտներին ներկայացնենք, որ մյուս ժողովուրդները ևս ունեն իրենց էպոսները, օրինակ՝ [«Գիլգամեշ»](https://hy.wikipedia.org/wiki/%D4%B3%D5%AB%D5%AC%D5%A3%D5%A1%D5%B4%D5%A5%D5%B7) շումերական,[«Ռամայանա»](https://hy.wikipedia.org/wiki/%D5%8C%D5%A1%D5%B4%D5%A1%D5%B5%D5%A1%D5%B6%D5%A1), [«Մահաբհարաթա»](https://hy.wikipedia.org/wiki/%D5%84%D5%A1%D5%B0%D5%A1%D5%A2%D5%B0%D5%A1%D6%80%D5%A1%D5%A9%D5%A1) հնդկական,[«Իլիական»](https://hy.wikipedia.org/wiki/%D4%BB%D5%AC%D5%AB%D5%A1%D5%AF%D5%A1%D5%B6), [«Ոդիսական»](https://hy.wikipedia.org/wiki/%D5%88%D5%A4%D5%AB%D5%BD%D5%A1%D5%AF%D5%A1%D5%B6),  հունական, [«Էնեական»](https://hy.wikipedia.org/wiki/%D4%B7%D5%B6%D5%A5%D5%A1%D5%AF%D5%A1%D5%B6) հռոմեական/իտալական և այլն:

Կարող է նույնիսկ հարց առաջանալ, թե ինչու այսօր էպոս չի հորինվում, պատասխանում ենք, որ էպոս հորինվում է մարդկության մանկության շրջանում:

Ապա կարելի է անդրադառնալ էպոսի ստեղծման ժամանակաշրջանին՝ ներկայացնելով, որ նրա մեջ ներդրված են գաղափարներ, բարոյական սկզբունքներ, ժողովրդի պատկերացումներ մարդու և մարդկայինի մասին, ժողովրդի հավաքական կենսափորձով վավերացված մշտնջենական արժեքներ, որոնք յուրաքանչյուր դարաշրջանում ընկալվում և իմաստավորվում են յուրովի:

Ինչ վերաբերում է դասարանի կահավորմանը, ապա կարելի է բերել էպոսի թեմաներով ստեղծված նյութեր, օրինակ՝ Հ.Կոջոյանի նկարներից, Հր.Քոչարի «Սասունցի Դավիթ» արձանի վերատպություններից, գրքեր (էպոսի տարբեր հրատարակություններ, գրական մշակումներ՝ Թումանյանի «Սասունցի Դավիթ»-ը, Իսահակյանի «Սասմա Մհեր»-ը, Չարենցի «Սասունցի Դավիթ»-ը, Հ.Օշականի «Սասունցի Դավիթ թատերգությունը»): Պաստառներ՝ էպոսի մասին մեծերի կարծիքներով: Օրինակ՝ «Ոչ մի բանի մեջ ժողովուրդներն այնքան պարզ ու պայծառ չեն երևում, որքան էպոսում»:

«...ամեն մի ժողովուրդ չունի համաշխարհային գրականության մեջ իր ազգային էպոսը: Հայկական էպոսը հայ ցեղի ապրած կյանքի ու հոգեկան կարողությունների հոյակապ գանձարանն ու իր մեծության աններելի վկայությունն է աշխարհքի առջև»:

*Հովհաննես Թումանյան,*

*բանաստեղծ*

«Սասնա Դավիթը» մեր ազգային հոգևոր մեծագույն հարստությունն է, որի մեջ արտահայտվում են ժողովրդի նվիրական խոհերն ու երազանքները, մեր դարավոր պայքարը հանուն ազատության, մեր ազգային կենցաղը, մեր բնավորությունը, մեր ոճն ու ոգին: Այս վեպը գրվել է հազար տարի շարունակ: Ժողովուրդը բերնեբերան այն պատմել է և հորինել, հարմարեցրել նոր ժամանակներին, հարստացրել նոր դրվագներով ու գաղափարներով, ամեն ասացող, ըստ իր շնորհքի ու հասկացության, մի բան է ավելացրել իր սովորածին, և այսպիսով, «Սասնա Դավիթը» դարձել է ժողովրդական հանճարի մի անգերազանցելի մարմնացում»:

Նաիրի Զարյան,

գրող

Կարևորբ է նշել, որ 1964 թ-ին աշխարհի վիպերգերի միջազգային մրցույթում «Սասնա ծռերը» ճանաչվել է լավագույնը:

 Քանի որ աշակերտներին նախօրոք հանձնարարվել էր կարդալ էպոսը, հանձնարարվում է ստեղծել էպոսի տետր, որտեղ կատարում են տարբեր աշխատանքներ: Օրինակ՝ էջը բաժանել երկու մասի՝ համեմատելով Գողթան երգերը և էպոսը:այդ համեմատությունը, ապա՝ հանձնարարել աշակերտներին:

Աշակերտները հիմնականում կարողանում են արտահայտել իրենց մտքերը: Ապա աշխատում ենք ընդլայնել նյութի մասին աշակերտների իմացության շրջանակները:

 «Մեր էպոսը հայ ցեղի ապրած կյանքի և հոգեկան կարողությունների հոյակապ գանձարանն ու իր մեծության անհերքելի վկայությունն է աշխարհի առջև» (Հ.Թումանյան):

**Օրվա դասի պլան**

**Ամիս, ամսաթիվ՝\_\_\_\_\_\_\_**

**Առարկա\_\_\_\_\_**Գրականություն**\_\_\_\_\_\_\_\_\_\_\_**

**Դասարան \_\_\_**9-րդ**\_\_\_\_\_\_\_\_\_\_\_\_\_\_\_**

**Դասի թեման՝** «Սասնա ծռեր»\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_**

**Դասի նպատակները.**

**ա/ ակադեմիական**

* **\_**Համառոտակի ներկայացնել՝ ինչ է էպոսը: **\_\_\_\_\_\_\_\_\_\_\_\_\_\_\_\_\_\_\_\_\_**
* Ներկայանել «Սասնա ծռեր» էպոսի ստեղծման նախադրյալները, պատմությունը ժամանակաշրջանը:
* Ընդհանուր գծերով ներկայացնել «Սասնա ծռեր»\_\_էպոսի բովանդակությունը:\_\_\_\_\_\_\_\_\_\_\_\_ \_\_\_\_\_\_
* **\_\_\_**Բացատրել և մեկնաբանել տեքստում /դասագրքում բերված հատվածում/ հանդիպած անծանոթ բառերը:**\_\_\_\_\_\_**

**բ/ սոցիալական**

* **\_\_\_**Զարգացնել վարժ և սահուն խոսելու կարողությունը**\_\_\_\_\_\_\_\_\_\_\_\_\_\_\_\_\_\_\_\_­\_**
* **\_\_\_\_\_\_\_\_**Տալ հայեցի դաստիարակություն**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
* Խթանել թիմում /խմբում/ աշխատելու կարողությունները:**\_\_\_\_\_\_\_\_\_\_\_\_\_\_\_\_\_\_\_**

**Անհրաժեշտ պարագաներ \_\_\_\_\_\_**Դասագիրք, տետր, համակարգիչ, պռոեկտոր: **\_\_**

**Խթանման փուլի նկարագրությունը և տևողությունը**

**1.** Կազմակերպչական պահ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Տնային առաջադրանքներից ծագած հարցերի քննարկում, մեկնաբանում:\_\_\_\_\_\_

**3.** Աշակերտների հարցում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Իմաստի ընկալման փուլի նկարագրությունը և տևողությունը**

**1.** Աշակերտների հետ և նրանց միջոցով նոր նյութի վերհանում և քննարկում:

Գիտենք, որ մեր ազգի՝ իբրև տեսակի գոյության հիմքը հայրենասիրությունն է, որը լավագույնս դրսևորվում է էպոսում: Հայրենասիրությունն էպոսի կերպարների համար առիթից առիթ ի հայտ եկող երևույթ չէ: Դա նրանց առօրյա կեցության ձևն է և դրսևորվում է նրանց բոլոր արարքներում՝ օտար զավթիչների դեմ մղած կռվում, երկրի շենացմամբ զբաղվելիս, հասարակական անարդարությունների դեմ պայքարում, հանուն ընտանեկան ավանդույթների պահպանման գործունեության ժամանակ, նույնիսկ բարկության և կամ քնարական տրամադրության պահերին: Բոլոր դեպքերում նրանք չեն կորցնում իրենց մարդկային կերպարը. արդարամիտ են, վեհանձն, մանկական մաքուր պարզությամբ, բռնության դեմ՝ անողոք: Սասնա դյուցազունների չորս սերունդներն էլ բնութագրվում են հայրենիքին ու ժողովրդին անձնուրաց ու անմնացորդ նվիրվածությամբ, նվաճողների և բռնակալների նկատմամբ հետևողական վճռականությամբ մղած պայքարով: Հազարամյակներ շարունակ անհավասար մաքառումների մեջ սեփական գոյության իրավունքը հաստատելու համար մղած պայքարն են ներկայացնում նրանք՝ պահպանելով մեր ազգային արժեքները, որոնք ժամանակի ընթացքում փոխում են իրենց ձևը, բայց բովանդակությունը նույնն է մնում:

**2.** Առաջադրանքների կատարում:\_\_Ընթեցել գրքում տրված հատվածները՝ վերլուծելով և մեկնաբանելով տրված հատվածը:\_\_\_\_\_\_

**3.** Առաջադրված հարցերի քննարկում:\_\_\_\_\_\_\_

Շեշտում ենք, որ մեր ժողովրդի իդեալները մարմնավորող դյուցազունները պայքարում են ժողովրդի շահի համար, իրենց համարում են նրա մի մասնիկը*. Բա մենք Սասնա տնեն չե՞նք, Չէ՛, մենք Սասնա տնեն ենք*…: Նրանք անմնացորդ սիրով ու հոգատարությամբ են կապված ժողովրդին: Ժողովրդասիրությունը էպոսի ոչ միայն տղամարդ, այլև կին հերոսներին բնորոշ հատկանիշ է: Էպոսն սկսվում է Ծովինարի անձնազոհ արարքով: Հայրենասեր և ժողովրդասեր հերոսուհին կատարում է իր ընտրությունը.

*Ես մեկ ջան եմ, երթամ, կորսըվիմ,*

*Քանց մեր Հայաստան երկիր ավերի,*

*Էն հազար-հազար հոգիք կորուսանին:*

 Հայրենիքի նկատմամբ պատասխանատվության զգացումն է մղում Դեղձուն Ծամին՝ հագնելու ամուսնու զենքն ու զրահը և պաշտպանելու Սասունը: Արմաղանը երդմնազանց է լինում, իր մահվան գնով Սասնա տանը ժառանգ է թողնում: Նույն նպատակով, բայց ոչ թե սիրո թելադրանքով, այլ սեփական երկրի շահի համար Իսմիլ Խաթունը նենգությամբ Մեծ Մհերից ժառանգ է ունենում: Նույն այդ շահի թելադրանքով, երբ Դավիթը սպանում է Մելիքին, հարազատ որդու դիակի առաջ Իսմիլ Խաթունը առաջարկում է նրան տեր կանգնել Մելիքի կնոջն ու երկրին:

Մեր ժողովուրդը միջնադարում անգամ լուսավոր հայացք է ունեցել կնոջ նկատմամբ՝ նրան վերապահելով ոչ միայն տղամարդուն հավասար իրավունքներ, այլև պարտականություներ: Էպոսում հայ կանայք համարձակ են, ինքնուրույն: Խանդութն ու Գոհարը մենամարտում են իրենց փեսացուների հետ նրանց ուժը ստուգելու համար: Սիրուց Դավիթի հետևից ոտաբոբիկ վազող Խանդութը մի ավելորդ համբույրից վիրավորվում, հարվածում է սիրած տղամարդուն և ասում. – *Դու քո հոր կտրիճն ես, ես՝ իմ*:

Արժանապատվության բարձր զգացողությամբ են օժտված մեր էպոսի դրական կերպարները: Միայն ազնիվ մարդիկ կարող են արժանապատիվ վարք դրսևորել: Էպոսի գաղափարական գծերից է ազնվությունը: Ազնվությունը նպատակին հասնելու ուղիղ ճանապարհն է մեր հերոսների համար: Նրանք ազնիվ ու անկեղծ են և՛ իրենք իրենց, և՛ այլ մարդկանց հետ հարաբերություններում: Ազնվությունից է ծնունդ առնում նրանց մարդասիրությունը: Էպոսում բազմաթիվ են օրինակնե-րը, որոնք գտնում են և ներկայացնում աշակերտները: Մեր ազնիվ հերոսը՝ Դավիթը, քնած Մելիքի վրա զենք չի բարձրացնում, արթնացնում է, որ կռվեն:

Ազնիվ աշխատանքով են ապրում մեր էպոսի հերոսները: Սասունում չկար մարդու շահագործում մարդու կողմից: Երբ աշխատավոր մարդիկ լսում են, որ Սասունում հարկ ու տուրք չեն վերցնում, բոլոր կողմերից գնում են այնտեղ: Սասնա դյուցազունները վերացնում են հարկերը, ոչնչացնում կողոպտիչներին, իսկ կողոպուտը վերադարձնում ժողովրդին: Նրանցից ոչ մեկի մտքով անգամ չի անցնում նույնիսկ պարտված թշնամու ունեցվածքին ձեռք տալ: Դավիթը Մելիքին սպանելուց հետո նրա զորքին ազատ է արձակում, ինքը վերադառնում է Սասուն՝ մի սայլի վրա դրած տանելով միայն Մելիքի ականջը՝ որպես նրա ոչնչացման ապացույց, ոչ թե ռազմավար: «Ա՜խ, երանի՝ ով մարդ կգա ու մարդ կերթա անարատ…» թումանյանական երազանքը էպոսում մեր ժողովուրդը մարմնավորել է Սասնա դյուցազուններից հատկապես Դավիթի կերպարում: Իր ազնվությամբ, անմեղությամբ, մանկական մաքուր պարզությամբ, արդարամտությամբ ու վեհանձնությամբ է բնութագրվում նա: Մեր դյուցազունները բնութագրվում են և փփոխադարձ հարգանքով ու հանդուրժողականությամբ, սիրելիների նկատմամբ ջերմ հոգածությամբ ու անմնացորդ սիրով: Խաղաղասիրությունը, խաղաղ կյանքով ապրելու գաղափարն է մեր դյուցազուններին մղում պայքարելու ոչ միայն հայ ժողովրդի, այլև ընդհանրապես մյուս ժողովուրդների համար: Էպոսում զարգանում է այն գաղափարական գիծը, որ ժողովուրդներն իրար նկատմամբ թշնամանք չունեն, թշնամություն հրահրողները իշխողներն են: Էպոսում համամարդկային գաղափարներ են ներկայացվում. խաղաղության պայքարը պատերազմի դեմ, կառուցման պայքարը՝ ավերման դեմ, արդարության պայքարը՝ անարդարության դեմ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Կշռադատման, գնահատման փուլի նկարագրությունը և տևողությունը**

**1.** Հարցերի և առաջադրանքների միջոցով նյութի ամփոփում և հիմնավորում:\_\_

Դասիր այս փուլում կարելի է համեմատել Դավթի և Մսրա մելիքի կերպարները՝ գործադրելով Վեննի դիագրամը:

**2.** Աշակերտների գնահատում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Մինչ էպոսի ուսումնասիրության ավարտը դասասենյակի՝ էպոսին հատկացված անկյունում ավելանում ենք աշակերտների՝ էպոսի թեմաներով արած նկարները, ստեղծած կերպարները: Թղթապանակների մեջ աշակերտները հավաքում են իրենց գրած ռեֆերատները, շարադրությունները, մտքերը, բանաստեղծություններն էպոսի թեմաներով:

**Տնային հանձնարարություն**

* 1. Վարժ և արտահայտիչ ընթերցել տրված բնագիրը:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. \_\_Վարժություններ 4, 8, 12, էջ 84:\_\_\_\_\_\_\_\_\_\_

**ԳԼՈՒԽ 2.** «Սասնա ծռեր» դյուցազներգության ուսուցման առանձնահատկությունը ավագ դպրոցում

10-րդ դասարանում էպոսի ավելի խորացված ու համակողմանի ուսումնասիրությունը հնարավորություն է տալիս ավելի շատ ուշադրություն դարձնելու նրա գաղափարական բովանդակությանը, բացահայտելու ժողովրդական այս հոյակերտ կոթողի նյութը, վեր հանելու նրա ասելիքի հիմնահարցերը, դաստիարակելու աշակերտներին դյուցազնավեպի ոգով: Չնայած էպոսի գաղափարական բովանդակության ուսուցմանը առանձին ժամ ենք հատկացնում, սակայն այն անցնելիս առաջին ժամից իսկ աշակերտների հետ հանգամանորեն, շերտ առ շերտ բացահայտում ենք գաղափարական բովանդակությունը՝ կապված տվյալ ժամին անցնելիք թեմայի հետ (սյուժե, կերպարների վերլուծություն և այլն): Իսկ գաղափարական բովանդակությանը հատկացված ժամը հնարավորություն է տալիս նախորդ ժամերին ասվածը համակարգելու, նոր բացահայտումներ կատարելու և ընդհանրացման համար:

Էպոսի գաղափարական բովանդակությունն ուսումնասիրելիս խնդիր եմ դնում աշակերտների մեջ դաստիարակել այն ներկայացնող հիմնական տարրերը՝ ազնվություն, հայրենասիրություն, բարձր բարոյականություն: Աշխատում եմ զարգացնել նրանց ազգային մտածողությունը, պետականության նկատմամբ ունեցած վերաբերմունքը: «Սասնա ծռեր»-ը մի ամբողջ համակարգ է, որը կրթում, դաստիարակում է մի ամբողջ ժողովրդի: Քանի որ էպոսի ուսուցումը նախատեսված է 10-րդ դասարանում, և քանի որ պատանիներն ավելի շատ են հակված ինքնուրույնության, ուստի աշխատում եմ պատրաստի մեկնաբանություններ և գաղափարներ չտալ, այլ իրենց՝ աշակերտների միջոցով բացահայտել էպոսի գաղափարական բովանդակությունը:

Հատկապես Սասունցի Դավթի կերպարի միջոցով սիրելի հերոսի սխրագործությունները պատկերելիս ժողովուրդը ազատություն է տալիս իր երևակայությանը, հիպերբոլիկ պատկերներով պանծացնում նրան: Իսկ բռնակալ Մելիքին և նրա կամակատարներին սպանիչ ծաղրով է ներկայացնում: Ասվում է, որ մեր էպոսում ամրագրված արժեքները դեռևս պահպանում են իրենց կենսունակությունը (վկան՝ ապրիլյան քառօրյա պատերազմը): Հետևություն են անում, որ այսօր ինչ կատարվում է, էպոսի մեջ դրա հիմքը կա: Բերում են օրինակներ՝ համեմատելով դրական և բացասական կերպարներին՝

● ուժի տեսակետից (Դավիթ և Մելիք),

● երդմանը հավատարիմ լինելու տեսակետից (Արմաղան, ապա՝ Խալիֆ և Մելիք):

Իրենք են առաջարկում համեմատության այլ հիմքեր և տալիս պատասխաններ: Խոսում ենք մեր հերոսների նկատմամբ վերաբերմունքի մասին (էպոսում, այսօր): Նկատում ենք, որ կա միտում՝ մեր մեջ եղած ուժեղին թուլացնելու:

Էպոսից Խանդութի երկրպագուների կողմից Դավիթին խմեցնելով թուլացնելու օրինակն են բերում, այլ օրինակներ՝ մեր պատմությունից և այսօրվա իրականությունից: Էպոսի գաղափարական գծերից է ազատասիրությունը: Այնտեղ ազատությունը ներկայացվում է որպես բնական իրավունք ամեն մի մարդու համար: Հերոսները, պաշտպանելով իրենց ազատությունը, ուրիշներին չեն զրկում այդ իրավունքից: Սասունում բոլորը հավասար են և ազատ: Իրենց համար հատուկ կարգավիճակ մարդկային որևէ խմբում (ընտանիք, ազգակիցներ, համերկրացիներ և այլն) չեն էլ գիտակցում, ուր մնաց՝ պահանջեին: Նրանք ազատ էին ու վեր մարդկանց ստեղծած արհեստական օրենքներից: Աշակերտներին առաջարկում եմ կարծիքներ փոխանակել ազատության մասին այսօրվա պատկերացումների շուրջ:

Գաղափարական բովանդակության գծերից է պետականության նկատմամբ ունեցած վերաբերմունքը, որը մեր էպոսում կարևորվել է և դրսևորվել տարբեր հերոսների արարքներում և խոսքերում: Օրինակ՝ Ծովինարը Խալիֆին հարցնում է, թե նրանց երկրում կարգ, օրենք չկա՞, որ հղի կնոջն ուզում են սպանել: Ձենով Օհանը Դավիթին ասում է. «Եթե մենք մեր դրած օրենքը չպահենք….»։ Կամ, ասենք, Քեռի Թորոսի օրինակը. Սասնա բոլոր հերոսները մեռան, Քեռի Թորոսը չմեռավ, իսկ երբ Փոքր Մհերը մնաց անժառանգ և անմահ (հայրական անեծքը գործեց), Քեռի Թորոսը «կսկծու» մեռավ (որովհետև պետականությունն էլ չէր շարունակվելու): Աշակերտները բերում են այլ օրինակներ ևս:

Հարուստ ու բազմազան են էպոսի գաղափարական բովանդակության այս կամ այն գիծը ներկայացնող օրինակները: Որպես խմբային աշխատանք՝ կարելի է հանձնարարել, որ աշակերտները դրանք դուրս գրեն և ներկայացնեն: Ի դեպ, խմբերից յուրաքանչյուրին հանձնարարվում է գաղափարական բովանդակության մի գծի վերաբերյալ էպոսից բերել օրինակներ՝ առաջադրելով զանազան հարցեր, օրինակ՝

● Սասունը հիմնում են Սանասարը և Բաղդասարը, ինչո՞ւ է հենց Դավիթը կոչվում Սասունցի,

● նոր ծագող արևը կար (Մեծ Մհեր), էլ ինչո՞ւ էր պետք մայր մտնող (Փոքր Մհեր) արևը,

● հողեղեն Դավթից հետո ինչո՞ւ մեր ժողովրդի վերջին հերոսը (Փոքր Մհերը) լույս դարձավ,

● ժողովուրդներն իրենց մտածողությամբ նմա՞ն են, բերել օրինակներ:

Գաղափարական բովանդակությունն ուսուցանելիս շեշտում ենք, որ մեր հայրենիքը մեր քրիստոնյա էությունն է, աստվածատուր մեր ինքնության կերպը, մեր տեսակը, որ պիտի պահենք: Հայրենիքի ոչ միայն տարածքային-նյութական ընկալում պիտի ունենանք, այլև հոգևոր: Հայրենիքը մարդկանց տվյալ հանրության հոգևոր աշխարհի կերպն է: Գաղափարները, որոնք ներկայացվում են էպոսում, այն դարձնում են մեր ժողովրդի ինքնության վկայագրերից մեկը և մեր ժողովրդի՝ էությամբ քրիստոնյա լինելու ապացույցն են:

Ինչո՞ւ ծռեր: Դասագրքում մեկնաբանված է, որ ժողովուրդն իր սիրելի հերոսներին «ծուռ» է կոչել՝ նկատի ունենալով նրանց՝ սովորականից տարբերվող, արտասովոր, խենթ, քաջազուն լինելը: Նշում ենք, նրանք վերացական կերպարներ չեն, այլ իրական մարդիկ՝ իրենց թերություններով ու առավելություններով: Այս ծռերը պայքարում են չարի դեմ: Էպոսում չարի դեմ պայքարն է առաջին պլան մղված: Այդ չարը նվաճող, հարկապահանջ, իր իսկ ժողովրդին հարկադրանքով պատերազմի տանող Մսրա Մելիքն Է: Նրան չի սիրում և իր՝ Մսրա ժողովուրդը:

Կարծում ենք 12-րդ դասարանցի սկսած կարելի է հետաքրքրական գաղափարներ առաջ անել՝ փորձելով մղել նրանց ինքնուրույն եզրահանգումների: Դարեր շարունակ հայերը պետականություն չեն ունեցել: Հայապահպանման անվիճելի գործոն է հայ եկեղեցու գոյությունը: Անգնահատելի է նրա դերը մեր ժողովրդի կյանքում: Պատահական չէ, որ գլխավոր հերոսը՝ Դավիթը, իր գործունեությունն սկսում է՝ Մարութա սարի վանքը վերականգնելով: Խորհուրդն այս է. Դավիթը ոչ միայն վանքը կառուցեց, այլև վերականգնեց հավատն իր եկեղեցու նկատմամբ:

Հիշենք, թե միջնադարում որքա՜ն աղանդներ կային, որոնք մեր Առաքելական եկեղեցու դեմ էին: Անգամ էպոսի գլխավոր հերոսի անունն է «Աստվածաշնչից»: Աստվածաշնչյան Դավիթը Աստծո կողմից նշանակված թագավոր էր, և հայ ժողովուրդն էլ երազում էր ունենալ մի այդպիսի արդար առաջնորդ: Հայի իդեալը իսկական քրիստոնյա լինելն է, և իր գլխին եկած աղետների պատճառը հայը փնտրում էր ոչ թե այլոց, այլ իր մեջ, իր՝ հավատ ունենալում թերանալու մեջ: Էպոսի ավարտը կարելի է մեկնաբանել և այս կերպ: Փոքր Մհերը զավակ չի ունենում: Գուցե պիտի հասկանանք, որ հայ մարդն իր ֆիզիկական էությամբ հասել է կատարյալ վիճակի, այլևս նրան մարմնական, երկրային կատարելություն պետք չէ, և կարիք չկա նորոգվելու, նոր սերնդի մեջ ի հայտ գալու: Աստվածատուր նրա նյութեղեն ձևը Փոքր Մհերի կերպարում արդեն կատարյալ է: Մենք կատարյալ չենք հոգևոր առումով: Ուրիշ ի՞նչ կարող է ասել Փոքր Մհերի հայրը, ինչպես մարդկությանը՝ մարդկության մեծ Հայրը, եթե ոչ՝ ապաշխարի՛ր. գնա՛, փակվի՛ր ժայռի մեջ և սպասի՛ր: Ժայռը մեր ժայռեղեն Հայաստանն է: Փոքր Մհերը հայ ժողովուրդն է, որ պիտի ապրի աշխարհագրական այս կետում՝ սեղմված ժայռերի մեջ, և պիտի սպասի Քրիստոսի երկրորդ գալստյանը:

«Ցորեն դառնա քանց մասուր մի և գարի՝ քանց ընկույզ մի» արտահայտությունը փոխաբերական միտք է, այսինքն՝ պիտի կատարվի բոլոր քրիստոնյաների երազանքը. նոր աշխարհ պիտի ստեղծվի: Մեր էպոսի հերոսները սերնդեսերունդ պայքարում են նախ դև-չարերի, ապա՝ մարդ-չարերի, վերջում՝ իր իսկ մեջ եղած չարիքի՝ իր ծուռ էության դեմ: Պատահական չէ, որ էպոսի ստեղծման ժամանակ (8-10-րդ դդ.) ծնվեց մեր հզոր հանճարը՝ Նարեկացին (10-րդ. դ.), որի գործի հիմնական գաղափարը հենց դա էր՝ մարդու՝ իր իսկ մեջ, ինքն իրեն դեմ մղած պայքարով, ինքնամաքրմամբ, ապաշխարելով կատարելագործվել և իր աստվածաստեղծ նախկին վիճակին հասնել: Պատմական հարուստ փորձ և հասուն գիտակցություն ունեցող մեր ժողովուրդը դարեր շարունակ իր նվիրական խոհերն ու երազանքներն է ամրագրել մեր ազգային վեպի մեջ, և այն օգնել է մեզ մեր թշնամիների դեմ մղած պայքարում:

Դարեր շարունակ էպոսը կրթել է մեր ժողովրդին՝ տալով նրան կատարյալ մարդու իր իդեալը՝ մանկական մաքուր պարզություն (անաղարտություն), արժանապատվություն, արդարամտություն, վեհանձնություն ունեցողին, որ նաև մարդասեր է, այլասեր, ժողովրդասեր, խաղաղասեր, ազատասեր, հայրենասեր, բարեկամասեր, եղբայրասեր և չարի դեմ պայքարող: Պատահական չէ սեր արմատի կրկնությունը: Այն քրիստոնեական մեր էությունը բնութագրող կարևոր պայման է: Հավատի և հույսի հետ՝ նաև սեր…. Մեր էպոսը մարդկության ստեղծած ամենահանճարեղ գեղարվեստական գործերից է: Նրա մեջ ամփոփված գաղափարները կենսունակ են այսօր և հետագայում էլ կուղղորդեն մեր ժողովրդին դեպի կատարելություն: Աշակերտները, բացահայտելով էպոսի գաղափարական բովանդակության հիմնահարցերը, կունենան տեսլական՝ ինչպիսի՞ն դառնալ, դեպի ո՞ւր շարժվել: Չէ՞ որ մեր այսօրվա իրականությունը, մեր հեռուստահաղորդումները, մթնոլորտը այն բարեբեր հողը չեն, որտեղ պիտի ծլի ու աճի հայի տեսակը: Մատաղ սերունդը օդի պես կարիք ունի՝ սնվելու մեր ժողովրդական բանահյուսությամբ, մեր դասական գրականությամբ ու արվեստով:

Դասի ամփոփման ժամանակ կարելի է դիտել «Սասունցի Դավիթ» մուլտֆիլմ՝ քննարկելով ինչպես էպոսի էկրանավորումը:

**Եզրակացություն**

Ավարտելով մեր հետազոտությունը՝ եկել ենք հետևյալ եզրահանգումների.

1. Ուսուցիչը դասը պլանավորելիս հատուկ ուշադրույամբ պետք է ընտրի դասավանդման մեթոդը:
2. Առավել քան համոզված ենք, որ արդյունավետ է ժամնակակից և ավանդկան մեթոդների համադրությունը: Ավանդականը ժամանակի քննությունը բռնած, փորձաշրջան անցած կայուն մեթոդներ են, որոնց եթե համադրենք ժամանակակից մեթոդների դինամիկան, ճկունությունը, տեսազննական նյութերի մատչելիությունը, ապա դաս ավելի արդյունավետ, դյունընկալելի և մատչելի կլինի աշակերտների համար:
3. Մանավանդ կերպարներ վերլուծելիս ցանկալի է համեմատություն պարունակող մեթոդների գործադրում, օրինակ՝ Վեննի դիագրամ, աղյուսակ՝ համեմատական նկարագրերով և այլն:
4. Արդյունավետ ենք համարում նաև սահիկաշարով փոքրիկ դասախոսությունները, որոնք, նյութն ավելի տեսանելի դարձնելով, առավել դյուրընկալելի և տպավորիչ են աշակերտների համար:

**ԳՐԱԿԱՆՈՒԹՅԱՆ ՑԱՆԿ**

1. Բախչինյան Հ., Սարինյան Ս., Հայ գրականություն 10, Երևան, 2009, «Արևիկ» հրատարակչություն, էջեր 239:
2. Գասպարյան Դ., Գրականություն 9, Երևան, 2013, «Տիգրան Մեծ» հրատարակչություն, էջեր 286:
3. Գրական ստեղծագործություն. վերլուծության ուղիները և սկզբունքները, Երևան, 1983թ.:
4. Գրիգորյան Գ., Հայ ժողովրդական բանահյուսություն, Երևան, 1967 թ. «Լույս» հարատարակչություն, էջեր 496:
5. Հակոբջանյան Ա., «Սասունցի Դավիթ» էպոսի գաղափարական բովանդակության բացահայտումը («Հայոց լեզուն և գրականությունը դպրոցում», Երևան, 1982 թ., թիվ 1):
6. Մկրյան Մ., Հայ հին գրականության պատմություն, Երևան, 1974 թ. «Լույս» հարատարակչություն, 2 հատոր:
7. Ջուհարյան Թ., Հայ գրականության մեթոդիկա, Երևան, 1980 թ. «ԵՊՀ» հրատարակչություն, 2 հատոր:
8. «Սասունցի Դավիթ. Հայ ժողովրդական հերոսավեպ», Երևան, 1981թ http://armenianhouse.org/sasuntsi-david/epic.html
9. https://hy.wikipedia.org
1. <https://hy.wikipedia.org/wiki/%D4%B7%D5%BA%D5%B8%D5%BD> [↑](#footnote-ref-1)